Bahamaoyggjar

Samveldið Bahamaoyggjar (alment enskt heiti: Commonwealth of the Bahamas) er ein oyggjabólkur í Karibia. Høvuðsstaður eitur Nassau. Fólkatalið er umleið 353 000. Mesta fólkið er av afrikanskum uppruna, men eisini er ein hvítur minniluti. Almenna málið er enskt. 

Bahamas er oyggjaland, sum liggur í ein útsynning úr amerikanska statinum Florida. Í mong ár hava Bahamaoyggjarnar verið lýstar sum skattaskjól, ið gevur almenninginum sera avmarkað innlit í upplýsingar um fyritøkurnar, sum eru skrásettar har. Ferðamannavitjanin er nógv.

 Navnauppruni 

Spaniamenn nevndu oynna Bajamar, sum merkir grunt vatn.

 Søga 
Tað var á oynni San Salvador í Bahamaoyggjum, at Kristoffur Kolumbus steig fótin á land, tá ið hann fann nýggja heimin í 1492. Seinni settu bretar seg niður í oyggjunum, og vóru tær bretskt hjáland til 1973. 

 Landafrøði 
390px|thumb|right|Bahamas
390px|thumb|right|Districts
Bahamaoyggjar eru um 700 koralloyggjar, ið eru stutt eystur úr strondini í Florida í USA. 
Tær flestu av hesum oyggjum eru tó óbygdar. Fólk búgva bert á 30 av teimum oyggjum.

 Tær týdningarmestu oyggjarnar 
+ Navn Vídd km² Íbúgvar(2000) Íbúgvar(2010)Abaco16811317016692Acklins497428560Andros595776867386Berry Islands31709798Bimini2317172008Cat Island38816471503Crooked Island og Long Cay241350323Eleuthera48479997826Exuma29035717314Grand Bahama13734699451756Harbour Island816391702Inagua1544969911Long Island59629923024Mayaguana285259271New Providence207210832248948Ragged Island367270Rum Cay788099San Salvador163970930

 Fyrisitingarliga sundurbýtið 
Síðan 1999 er alt oyggjalandið býtt sundur í 32 fyrisitingarlig økir (districts):

+Fyrisitingarligu økir í Bahamaoyggjum Oyggj  Vídd (km²)GeoHive; The Bahamas  Heintað 7. juli 2011.  ÍbúgvarStatoids; The Bahamas Heintað 7. juli 2011.  Øki (District) Høvudssæti  Abaco  1 681   16 700 Central Abaco       North Abaco      South Abaco       Hope Town   Grand Cay    Grand Cay   Moore’s Island    Moore's Island   Acklins  389 560 Acklins   Andros  5 957  7 400  Central Andros       North Andros       South Andros       Mangrove Cay   Berry Islands  31 800 Berry Islands   Bimini  23  2 000 Bimini   Cat Island  388  1 500 Cat Island   Crooked Island  148  300  Crooked Island   Eleuthera  518  11 200  Central Eleuthera      North Eleuthera      South Eleuthera   Saint Georges IslandRussel Island    Spanish Wells  Spanish Wells Exuma 250  7 400  Black Point        Exuma   Grand Bahama  1 373  51 750  City of Freeport        East Grand Bahama  High Rock      West Grand Bahama   Harbour Island  8  1 700  Harbour Island  Dunmore Town Inagua  1 551  900  Inagua  Matthew Town Long Cay  21  33  Crooked Island  Albert Town Long Island  596  3 100  Long Island  Clarence Town Mayaguana  285  270  Mayaguana  Abraham's Bay Ragged Island  36  7  Ragged Island  Duncan Town San Salvador  163  1 000  San Salvador  Cockburn Town Rum Cay  78  100  Rum Cay   Port Nelson

 Politikkur 

Bahamaoyggjarnar eru limir í ST, WTO og The Commonwealth. 

 Búskapur 

Nú eru oyggjarnar satt frítíðarparadís, og fólk úr øllum heiminum koma hagar. Fólk úr øllum heiminum koma at ferðast á flógvu sandstrondunum í Bahamaoyggjum. Ferðavinnan hevur alstóran týdning fyri búskapin, og stívliga helvtin av fólkinum í landinum arbeiðir á gistingarhúsum, í handlum og á matstovum. Freeport, á oynni Grand Bahama, er størsti ferðavinnubýur, og har er djúp og góð havn til stór skip, ið eru á rundferð í Karibiahavi. 

Bahamaoyggjar eru eisini týdningarmikil fíggjarmiðdepil, tí at skattalógirnar og avgjaldslógirnar eru so lagaligar. Í Danmark í 2010 hevur skattavaldið lagt sak ímóti 211 starvsfólkum hjá reiðarínum Clipper, tí tey hava fingið ein part av lønini umvegis Bahamas og uttan um skattaskipanina. Skattavaldið hevur avdúkað, at Clipper rindaði starvsfólkinum ta føstu lønina ígjøgnum ta donsku skattaskipanina, men at bonuspengar vórðu goldnir umvegis Bahamas. Talan var ofta um fleiri hundraðtúsund krónur, og teir pengarnar hevur danska skattavaldið ongantíð sæð. 

 Mentan 

Um ársskiftið er lívligt á gøtunum í Bahamaoyggjum, tí at tá eru Junkanoo-skrúðgongurnar við dansi og tónleiki. Henda veitsla hevur røtur aftur í farnar dagar. Søgnin sigur, at tá ið afrikanskur høvdingi, nevdur John Canoe, var førdur higar sum trælur, lótu teir hann halda veitslu eftir afrikonskum siði. 

 Myndarøð 

Keldur

 Ávísingar úteftir  
 Heimasíða: bahamas.gov.bs 
Bahamas, wikivoyage.org (á enskum)




Bólkur:Karibia